_:n0daf16a25896422a98fec8d94ec4a4f6xb0
<http://schema.org/articleBody>
"Stručno povjerenstvo američke vlade priopćilo je u utorak da više ne preporučuje dnevnu dozu aspirina kako bi se smanjio rizik od srčanog i moždanog udara kod ljudi starijih od 60 godina, prenijela je francuska novinska agencija AFP.\r\n\r\n&nbsp;\r\n\r\nOsobe u dobi od 40 do 59 godina koje imaju veći rizik od razvoja kardiovaskularnih bolesti, ali nemaju povijest te bolesti, trebaju se posavjetovati sa svojim liječnikom i donijeti individualnu odluku hoće li početi uzimati lijek.\r\n\r\nOva izjava predstavlja veliki preokret u američkom medicinskom području, gdje je svakodnevno uzimanje aspirina raširena praksa.\r\n\r\nLijek razrjeđuje krv, sprječava stvaranje krvnih ugrušaka i smanjuje rizik od srčanog ili moždanog udara.\r\n\r\nOd 2016. godine Radna skupina za prevenciju, vladino medicinsko stručno povjerenstvo, preporučila je dnevnu dozu aspirina za osobe u pedesetim godinama koje imaju 10 posto veći rizik od srčanog ili moždanog udara u sljedećih 10 godina.\r\n\r\nPanel je tada također rekao da bi za rizične osobe u 60-im godinama odluka o uzimanju aspirina trebala biti individualna.\r\n\r\nNo već nekoliko godina studije dovode u pitanje te preporuke.\r\n\r\nU utorak su stručnjaci rekli da dobrobiti aspirina nisu dovoljne da se uravnoteže s povećanim rizikom od krvarenja, osobito u mozgu ili crijevima, kod starijih osoba.\r\n\r\n\"Svakodnevna uporaba aspirina može pomoći u sprječavanju srčanog i moždanog udara kod nekih ljudi, ali može uzrokovati i potencijalno ozbiljne štete, poput unutarnjeg krvarenja\", rekao je član radne skupine John Wong.\r\n\r\n\"Važno je da ljudi koji imaju 40 do 59 godina i nemaju povijest srčanih bolesti razgovaraju sa svojim liječnikom kako bi zajedno odlučili je li dobro za njih početi uzimati aspirin.\"\r\n\r\nOve nove preporuke još nisu konačne. One će biti otvorene za javnu raspravu do početka studenog.\r\n\r\nTakođer se ne odnose na pacijente koji uzimaju aspirin nakon pretrpljenog moždanog ili srčanog udara, navodi se u priopćenju.\r\n\r\nUzimanje aspirina za smanjenje rizika od srčanih bolesti često je spontana odluka mnogih Amerikanaca.\r\n\r\nPrema studiji iz 2017., 23 posto odraslih osoba u dobi od 40 i više godina koje nemaju kardiovaskularne bolesti uzimalo je aspirin kao preventivnu mjeru, od čega je 23 posto to učinilo bez preporuke liječnika.\r\n\r\nFenix-magazin/IM/Hina"
<https://fenix-magazin.de/nove-informacije-o-lijeku-koji-uzimaju-mnogi-starijima-moze-vise-skoditi-nego-pomoci/>